Մենք բազմիցս նշել ենք, որ մեր անվտանգության կարեւորագույն հիմքերից է հասարակության համախմբվածության բարձր աստիճանը, որի երաշխիքներից է երկրում սոցիալական արդարության ապահովումը: Այս ուղղությամբ անցած տարիների ընթացքում կատարվել է զգալի աշխատանք: Դրա օրինակ է հանդիսանում այն կարեւոր հանգամանքը, որ մեզ ի սկզբանե հաջողվել է վերացնել կոռուպցիոն դրսեւորումները ուժային կառույցներում, դատական համակարգում եւ բոլոր առանցքային օղակներում ու պետական կառավարման մարմիններում: Եվ այդ քաղաքականությունը կլինի շարունակական՝ հաշվի առնելով նոր ժամանակների պահանջներն ու հասարակության սպասելիքները: